SET พรุ่งนี้ทรงตัว จับตาประมูลรถไฟรางคู่-4G
บล.โนมูระ พัฒนสิน มองแนวโน้มการลงทุนในวันพรุ่งนี้ (10 พ.ย.) เชื่อว่าดัชนีจะแกว่งตัวในกรอบ โดยให้แนวรับ 1,395-1,387 จุด ส่วนแนวต้าน 1,414-1,428 จุด โดยปัจจัยในประเทศแนะนำให้ติดตามดูการประมูล 4G ว่าจะทำได้ตามแผนหรือไม่ และให้รอดูการประมูลรถไฟทางคู่ในวันที่ 19 พ.ย.นี้ 
9 พ.ย. 2558

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน เปิดเผยถึง ตลาดหุ้นไทยวันนี้ (9 พ.ย.) ปรับฐานในทิศทางเดียวกับตลาดหุ้นอื่นในภูมิภาคเอเชียที่ต่างก็ปรับฐานเฉลี่ย -0.6 ถึง -1% เนื่องจากมีความกังวลเกี่ยวกับอัตราดอกเบี้ยขาขึ้นของธนาคารกลางสหรัฐ (FED) ภายหลังตัวเลขการจ้างงานนอกภาคเกษตรเดือนต.ค.ของสหรัฐออกมาดี ทำให้เงินดอลลาร์สหรัฐฯแข็งค่าขึ้นไปและกดดันให้เงินบาทอ่อนค่าลงมาแถว 35.93 บาท/ดอลลาร์สหรัฐฯ ทำให้เกิดความกังวล Flow ไหลออก
ส่วนปัจจัยในประเทศแนะนำให้ติดตามดูการประมูล 4G ว่าจะทำได้ตามแผนหรือไม่ และให้รอดูการประมูลรถไฟทางคู่ในวันที่ 19 พ.ย.นี้ แนวโน้มการลงทุนในวันพรุ่งนี้ (10 พ.ย.) เชื่อว่าดัชนีจะแกว่งตัวในกรอบ โดยให้แนวรับ 1,395-1,387 จุด ส่วนแนวต้าน 1,414-1,428 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
JAS ปิดที่ 6.00 บาท ไม่เปลี่ยนแปลง
PTT ปิดที่ 286.00 บาท ลดลง 10.00 บาท
GL ปิดที่ 19.70 บาท เพิ่มขึ้น 1.80 บาท
ADVANC ปิดที่ 228.00 บาท ไม่เปลี่ยนแปลง
SCI ปิดที่ 10.10 บาท ลดลง 0.50 บาท
 
ที่มา: สำนักข่าวอินโฟเควสท์